section_heading: Gospodarstvo
paragraph_text: Nakon 1920. zemlja se suočavala s teškim ekonomskim problemima, proračunskim deficitom i visokom inflacijom kao rezultat gubitka važnih područja u Trianonu. Mađarska je izgubila poljoprivredna područja i tržišta, što ju je učinilo ovisnom o izvozu poljoprivrednih proizvoda. Premijer István Bethlen i njegova vlada borila se protiv krize velikim inozemnim zajmovima, koji su omogućili Mađarskoj monetarnu stabilnost početkom 1920-ih. 1925. uvedena je nova valuta, pengő.<ref>Signor, pp. 290. Industrija i poljoprivreda su se brzo podigle te se zemlja okoristila vanjskom trgovinom tijekom čitavih dvadesetih godina.